Uute Linuxite uuendamine (mitte ainult süsteemi, vaid praktiliselt kogu kasutatava tarkvara) on lihtsam kui Windowsi oma. Selleks on vaja paari klõpsu või soovi korral kaht terminalikäsku  (tavakasutajal tasub teha asju hiirega). Tegelesin hiljuti just põgusalt kooli tarbeks XP-ga ja just softi uuendamise ebamugavus oli üks vastikumaid asju (see, millele ka ise OO.o näitel viitad - Microsoft Update uuendab ju ainult MS enda tarkvara). Õppejõuna on mul semestri keskel sageli nii kiire, et arvuti eest hoolitsemiseks eriti aega ei jää - Windowsi masinaga oleks ilmselt kõvasti rohkem jama. Hetkel oli veidi rohkem aega ning vahetasin Ubuntu versiooni välja - kuid ka seda ei oleks pidanud tingimata  tegema, kuna vana töötas laitmatult ning uuendusi pakutakse igale tavaversioonile 1,5 aastat, LTS-versioonidele (Long Time Support) aga 3/5 aastat (töölaud/server).